ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0535/02

υποβολή: Rainer Wieland (PPE-DE) προς την Επιτροπή

(28 Φεβρουαρίου 2002)

Θέμα: Αναγνώριση κεκτημένων δικαιωμάτων των λεκτόρων ξένων γλωσσών στην Ιταλία

Υπό το φως των δικαστικών αποφάσεων της 30ής Μαΐου 1989 στην Υπόθεση 33/88 και της 2ας Αυγούστου 1993 στις Υποθέσεις C-259/91, C-331/91 και C-332/91 και μιας πρώτης διαδικασίας για παράβασηποχρεώσεων την οποία κίνησε η Επιτροπή σύμφωνα με το πρώην Άρθρο 169 της Συνθήκης για την Ευρωπαϊκή Ένωση (νυν Άρθρο 226), η Ιταλική Κυβέρνηση εξέδωκε τον Νόμο αριθ. 236, της 21ης Ιουνίου 1995, για τη μεταρρύθμιση της διδασκαλίας ξένων γλωσσών στα ιταλικά πανεπιστήμια. Μετά τη θέση σε ισχύ του Νόμου αυτού, η Επιτροπή έλαβε πολλές καταγγελίες από πρώην λέκτορες ξένων γλωσσών περί εφαρμογής διακρίσεων από τα ιταλικά πανεπιστήμια. Κατόπιν τούτου η Επιτροπή κίνησε διαδικασία επί παραβάσει κατά της Ιταλικής Δημοκρατίας. Στην απόφασή του της 26ης Ιουνίου 2001 (Υπόθεση C-212/99), το Δικαστήριο αναγνώρισε ότι η Ιταλική Δημοκρατία παρέβη τιςποχρεώσεις πουπέχει από το άρθρο 48 της Συνθήκης ΕΚ (νυν, κατόπιν τροποποιήσεως, άρθρο 39 ΕΚ) επειδή δεν εξασφάλισε την αναγνώριση των κεκτημένων δικαιωμάτων στους πρώην λέκτορες ξένων γλωσσών.

Υπό το φως των προαναφερθεισών αποφάσεων του Δικαστηρίου, εγείρονται τα ακόλουθα ερωτήματα:

1. Γνωρίζει η Επιτροπή εάν η Ιταλική Δημοκρατία έχει εν τω μεταξύ εγκρίνει κάποια εθνική κανονιστική ρύθμιση συμβατή με το άρθρο 39 ΕΚ σε σχέση με τα κεκτημένα δικαιώματα των πρώην λεκτόρων ξένων γλωσσών·

2. Εάν τούτο δεν έχει γίνει, προτίθεται η Επιτροπή να κινήσει την προβλεπόμενη στο άρθρο 228 της Συνθήκης ΕΚ διαδικασία κατά της Ιταλικής Δημοκρατίας επειδή δεν έλαβε τα αναγκαία μέτρα για την εκτέλεση της προαναφερθείσας δικαστικής απόφασης της 26ης Ιουνίου 2001 (C-212/99); Εάν η Ιταλική Δημοκρατία συνεχίσει την απραξία της σχετικά με το θέμα αυτό, προτίθεται η Επιτροπή να προσφύγει στο Δικαστήριο για την επιβολή χρηματικού προστίμου στην Ιταλική Κυβέρνηση·

Απάντηση της κ. Διαμαντοπούλου Εξ ονόματος της Επιτροπής

(4 Απριλίου 2002)

Στις 31 Ιανουαρίου 2002, η Επιτροπή διαβίβασε προειδοποιητική επιστολή στις ιταλικές αρχές και ζήτησε πληροφορίες για τα μέτρα που έλαβε η Ιταλία για τη συμμόρφωση με την απόφαση του Δικαστηρίου της 26ης Ιουνίου 2001 στηνπόθεση C-212/99. Εάν η Επιτροπή κρίνει ότι η Ιταλία δεν έλαβε τα σχετικά μέτρα ή εάν τα ληφθέντα μέτρα θεωρηθούν μη ικανοποιητικά ή ανεπαρκή, η Επιτροπή μπορεί, σύμφωνα με το άρθρο 228(2) της συνθήκης ΕΚ, να εκδώσει αιτιολογημένη γνώμη.

Εάν η Ιταλία δεν λάβει τα απαιτούμενα μέτρα για συμμόρφωση με την απόφαση μέσα στην προθεσμία που όρισε η Επιτροπή, τότε η Επιτροπή μπορεί να προσφύγει ξανά στο Δικαστήριο.
ΓΡΑΠΤΗ ΕΡΩΤΗΣΗ E-0136/02

υποβολή: Jorge Hernndez Mollar (PPE-DE) προς την Επιτροπή

(1 Φεβρουαρίου 2002)

Θέμα: Ενημερωτικές εκστρατείες για τον αγροτουρισμό στην Ανδαλουσία

Η προσφορά στον τομέα του αγοτουρισμού έχει αυξηθεί σημαντικά στην Ανδαλουσία τα τελευταία χρόνια, όσον αφορά τον αριθμό τόσο των καταλυμμάτων, όσο και των διαθέσιμων κλινών.

Ωστόσο, σύμφωνα με στοιχεία της ισπανικής Εθνικής Στατιστικής Υπηρεσίας, οι εννέα στους δέκα τουρίστες που χρησιμοποίησαν το δίκτυο του αγροτουρισμού της Ανδαλουσίας είναι Ισπανοί, πράγμα που σημαίνει ότι η χρήση των αγροτουριστικών καταλυμμάτων από τους ξένους τουρίστες δεν έχει φθάσει ακόμη σε ικανοποιητικά επίπεδα.

Λαμβανομένουπόψη ότι η ανάπτυξη του αγροτουρισμού αποτελεί έναν από τους σημαντικότερους μοχλούς ανάπτυξης τηςπαίθρου, πιστεύει η Επιτροπή ότι θα μπορούσαν να χρησιμοποιηθούν οι πόροι του ΕΓΤΠΕ για την πραγματοποίηση ενημερωτικών εκστρατειών σχετικά με τον αγροτουρισμό στην Ανδαλουσία, με στόχο την προσέλκυση τουριστών από τις χώρες της ΕΕ και την αύξηση του βαθμού πληρότητας των καταλυμμάτων αυτών που σήμερα παραμένουν σχεδόν άγνωστα για τον κοινοτικό τουρισμό, ή ποιούς άλλους τρόπους θα μπορούσε να προτείνει η Επιτροπή για τη χρηματοδότηση με κοινοτικούς πόρους μιας τέτοιας ενημερωτικής εκστρατείας στο εξωτερικό·

Απάντηση του κ. Fischler εξ ονόματος της Επιτροπής

(26 Φεβρουαρίου 2002)

Η Επιτροπή δεν γνωρίζει τα γεγονότα που αναφέρει το Αξιότιμο Μέλος του Κοινοβουλίου.

Η επίλυση αυτού του τύπου προβλημάτων ανάγεται σε εθνική και/ή περιφερειακή αρμοδιότητα και στη συγκεκριμένη περίπτωση, αρμόδια είναι η Ανδαλουσία και όχι η Επιτροπή.

Με τα διαρθρωτικά ταμεία, η Επιτροπή συμβάλλει στα διάφορα προγράμματα περιφερειακής ανάπτυξης στην Ισπανία. Όσον αφορά την Ανδαλουσία,πάρχουν ορισμένα προγράμματα στο γεωργικό τομέα και σ' αυτό της αγροτικής ανάπτυξης στα οποίαπάρχει κοινοτική συμμετοχή.

Θα πρέπει να σημειωθεί ότι, στο πλαίσιο του λειτουργικού προγράμματος της Ανδαλουσίας για την περίοδο 2000-2006, για ορισμένα μέτρα που εγκρίθηκαν σε σχέση με το κεφάλαιο που αφορά το σχέδιο δράσης και ενημέρωσης του προγράμματος αυτού, θα μπορούσαν ναπάρξουν οι ανησυχίες που αναφέρθηκαν από το Αξιότιμο Μέλος του Κοινοβουλίου. Πράγματι, η πολιτική αγροτικής ανάπτυξης αποσκοπεί στο να εφαρμόσει ένα πλαίσιο συνεπές και μόνιμο που θα εξασφαλίζει το μέλλον των αγροτικών ζωνών ευνοώντας τη διαφοροποίηση των γεωργικών δράσεων και μεταξύ άλλων την ανάπτυξη του αγροτουρισμού.

Θα πρέπει ναπενθυμισθεί ότι η διαχείριση των προγραμμάτων αυτών γίνεται από το κράτος μέλος και συνεπώς από τις εθνικές και/ή περιφερειακές αρχές και όχι από την Επιτροπή.
ΓΡΑΠΤΗ ΕΡΩΤΗΣΗ E-0125/02

υποβολή: Dorette Corbey (PSE), Albert Maat (PPE-DE)και Jan Mulder (ELDR) προς την Επιτροπή

(29 Ιανουαρίου 2002)

Θέμα: Εμπορικοί φραγμοί ως αντίδραση για τη ΣΕΒ, κυρίως σταποψήφια κράτη μέλη

Από τότε που ξέσπασε η κρίση της ΣΕΒ αρκετές χώρες, μεταξύ των οποίων και ταποψήφια κράτη μέλη, όρθωσαν εμπορικούς φραγμούς, π.χ. για τις εισαγωγές αναπαραγωγικών αγελάδων και εμβρύων.

1. Ποιοί εμπορικοί φραγμοί εξακολουθούν ναπάρχουν επί του παρόντος·

Από την ταξινόμηση της Ευρωπαϊκής Επιτροπής σε ό,τι αφορά τον κίνδυνο της ΣΕΒ ανά γεωγραφική περιοχή συνάγεται ότι ο κίνδυνος αυτός είναι μεγάλος σταποψήφια κράτη μέλη και ανάλογος με τον κίνδυνο στην ίδια την ΕΕ. Έχουν ήδη αναφερθεί περιπτώσεις ΣΕΒ στην Τσεχία, τη Σλοβακία και τη Σλοβενία. Σ' αυτές τις χώρες, και στην Ουγγαρία, έχει εν τω μεταξύ αρχίσει η εφαρμογή προληπτικών μέτρων για τη ΣΕΒ, ενώ και άλλεςποψήφιες χώρες προετοιμάζονται για τη μεταφορά αυτού του τμήματος του κοινοτικού κεκτημένου.

2. Έχονταςπόψη τα παραπάνω, συμμερίζεται η Επιτροπή την άποψη ότι οι χώρες, που επιθυμούν να καταστούν μέλη της Ένωσης, οφείλουν να καταργήσουν τους εν λόγω εμπορικούς φραγμούς·

3. Εάν ναι, τι σχεδιάζει να πράξει η Επιτροπή γι' αυτό το θέμα·

Απάντηση του κ. Byrne εξ ονόματος της Επιτροπής

(27 Μαρτίου 2002)

1. Οι περισσότεροι περιορισμοί που επέβαλαν οι τρίτες χώρες στο τέλος του 2000 και τις αρχές του 2001 λόγω της κρίσης της σπογγώδους εγκεφαλοπάθειας των βοοειδών (ΣΕΒ) στην Ευρωπαϊκή Ένωση εξακολουθούν ναπάρχουν. Γενικά, οι περιορισμοί αυτοί συνίστανται στην πλήρη απαγόρευση των εισαγωγών από την Ευρωπαϊκή Ένωση ζώντων βοοειδών, βοδινού κρέατος και αρκετών άλλων προϊόντων βοοειδών. Σε πολλές περιπτώσεις απαγορεύονται επίσης οι εισαγωγές εμβρύων βοοειδών. Η πολιτική των εισαγωγών τωνποψηφίων χωρών ακολουθεί κατά κύριο λόγο παρόμοια τακτική.

2. Η Επιτροπή είναι της γνώμης ότι οιποψήφιες χώρες, καθώς και οι άλλες τρίτες χώρες, θα έπρεπε να εφαρμόζουν μόνο επιστημονικά δικαιολογημένα καθεστώτα εισαγωγών σε σχέση με τη ΣΕΒ που να ευθυγραμμίζονται με τη συμφωνία του Παγκόσμιου Οργανισμού Εμπορίου / Υγειονομικών και φυτοϋγειονομικών προτύπων (ΠΟΕ/ΥΦΠ). Εν πάση περιπτώσει, οιποψήφιες χώρες θα πρέπει να συμμορφωθούν πλήρως με τη σχετική κοινοτική νομοθεσία το αργότερο κατά την προσχώρηση.

3. Η Επιτροπή έχει ασχοληθεί συχνά με ταπερβολικά περιοριστικά, λόγω της ΣΕΒ, καθεστώτα εισαγωγών των τρίτων χωρών, συμπεριλαμβανομένων τωνποψηφίων χωρών, σε διμερείς και πολυμερείς επαφές με τις εν λόγω χώρες, όπως στην επιτροπή ΥΦΠ, επιμένοντας ότι οι περιορισμοί των εισαγωγών πρέπει να στηρίζονται στην επιστήμη και να συμμορφώνονται με τα διεθνή πρότυπα. Η Επιτροπή θα εξακολουθήσει να ασχολείται με το θέμα αυτό στις μελλοντικές επαφές της με τις χώρες αυτές. Στο πλαίσιο των διαπραγματεύσεων για την διεύρυνση οιποψήφιες χώρες πρέπει να δεσμευθούν πως θα ευθυγραμμίσουν τις απαιτήσεις τους σχετικά με τις εισαγωγές με την κοινοτική νομοθεσία το αργότερο κατά την προσχώρηση.
ΓΡΑΠΤΗ ΕΡΩΤΗΣΗ P-0438/02

υποβολή: Peter Liese (PPE-DE) προς την Επιτροπή

(12 Φεβρουαρίου 2002)

Θέμα: Έρευνα στον τομέα των εμβρυϊκών βλαστικών κυττάρων

Το πρακτορείο ειδήσεων AP αναφέρει ότι ο αρμόδιος για ζητήματα έρευνας Επίτροπος Philipp Busquin απάντησε, στις 31 Ιανουαρίου, σε ψηφοφορία της Ομοσπονδιακής Βουλής για την έρευνα στον τομέα των ανθρώπινων εμβρυϊκών βλαστικών κυττάρων ως εξής:

Οι Γερμανοί ερευνητές είναι τώρα σε θέση να συμμετέχουν πλήρως σε ερευνητικά προγράμματα που χρηματοδοτούνται από την ΕΕ στο πλαίσιο των οποίων ερευνάται η χρήση εμβρυϊκών βλαστικών κυττάρων στη θεραπεία νόσων όπως η νόσος του Parkinson, η νόσος του Alzheimer ή οι καρδιακές παθήσεις.

Το ψήφισμα της Ομοσπονδιακής Βουλής που εγκρίθηκε από την πλειοψηφία των μελών με τίτλο:

Όχι στην καταχρηστική έρευνα στον τομέα των εμβρύων — κατ' αρχήν απαγόρευση της εισαγωγής ανθρώπινων εμβρυϊκών βλαστικών κυττάρων και χορήγηση σχετικής άδειας μόνονπό αυστηρές προϋποθέσεις, προβλέπει ότι θα ψηφισθεί νόμος ο οποίος θα παρεμποδίζει τη χρήση κι άλλων εμβρύων για τη λήψη ανθρώπινων εμβρυϊκών βλαστικών κυττάρων. Η εισαγωγή ανθρώπινων εμβρυϊκών κυττάρων περιορίζεται σεπάρχουσες κυτταρικές σειρές οι οποίες έχουν καταρτισθεί σε συγκεκριμένη ημερομηνία. Με τη θέσπιση ημερομηνίας αναφοράς εξασφαλίζεται ότι αποτρέπεται η θανάτωση κι άλλων εμβρύων για τη λήψη βλαστικών κυττάρων με σκοπό την εισαγωγή τους στη Γερμανία.

Η δήλωση του Επιτρόπου Busquin προσδιορίζει ακριβέστερα τη θέση της Επιτροπής των ΕΚ. Η Επιτροπή στην τροποποιημένη πρόταση για το 6ο πρόγραμμα πλαίσιο έρευνας της 22.11.2001 και στη δήλωση της προς το Συμβούλιο των Υπουργών Έρευνας στις 5.12.2001ποστηρίζει μέχρι τώρα την άποψη ότι η παραγωγή εμβρύων για ερευνητικούς σκοπούς συμπεριλαμβανομένης της μεταφοράς πυρήνων αποκλείεται. Όσον αφορά το ζήτημα της έρευνας στον τομέα των εμβρυϊκών βλαστικών κυττάρων δεν προσδιορίζεται εάν πρόκειται για οιεσδήποτε εμβρυϊκές βλαστικές κυτταρικές σειρές ή μόνον για εκείνες που έχουν παραχθεί μέχρι μια ορισμένη ημερομηνία. Ποια ημερομηνία θεωρεί κατάλληλη η Επιτροπή· Πώς σκοπεύει να ελέγχει στην πράξη η Επιτροπή των ΕΚ τη ρύθμιση για ορισμένη ημερομηνία αναφοράς·

Απάντηση του κ. Busquin εξ ονόματος της Επιτροπής

(11 Μαρτίου 2002)

Η ανταπόκριση του Associated Press η αναφερόμενη σε δήλωση τουπεύθυνου για την έρευνα Μέλους της Επιτροπής, με την οποία χαιρετιζόταν η ψηφοφορία του γερμανικού Κοινοβουλίου, είναι ακριβής. Η δήλωση δεν μεταβάλλει, ωστόσο, την θέση της Επιτροπής όσον αφορά τους ηθικούς όρους για το Έκτο Πρόγραμμα Πλαίσιο Έρευνας και Τεχνολογικής Ανάπτυξης, όπως αναφέρεται στην δήλωση της Επιτροπής στα πρακτικά του Συμβουλίου Έρευνα της 10ης Δεκεμβρίου 2001.

Ο καθορισμός συγκεκριμένης οριακής ημερομηνίας, καθώς και άλλων όρων που εξέτασε το γερμανικό Κοινοβούλιο, αποτελούν εθνικές αποφάσεις με τις οποίες οι ερευνητές στην Γερμανία καλούνται να συμμορφούνται όταν συμμετέχουν σε κοινοτικώς χρηματοδοτούμενα ερευνητικά έργα. Τα προτεινόμενα Ειδικά Προγράμματα για το Έκτο Πρόγραμμα Πλαίσιο Έρευνας και Τεχνολογικής Ανάπτυξης (2002-2006) θα απαιτούν την έγκριση των τοπικών επιτροπών ηθικής όσον αφορά τα έργα που εγείρουν ζητήματα ηθικής, προτού αυτά δρομολογηθούν.
ΓΡΑΠΤΗ ΕΡΩΤΗΣΗ E-0622/02

υποβολή: Ilda Figueiredo (GUE/NGL) προς την Επιτροπή

(6 Μαρτίου 2002)

Θέμα: Η παύση λειτουργίας του διϋλιστηρίου της Petrogal στη Lea da Palmeira

Η Πορτογαλία αισθάνεται την έλλειψη της Petrogal, εταιρίας με βιομηχανικές μονάδες στο Sines και στο Matosinhos. Πρόκειται για τη μοναδική πορτογαλική επιχείρηση στον τομέα της εκμετάλλευσης, παραγωγής και διανομής πετρελαίου και παραγώγων του και φυσικού αερίου, η οποία εξασφαλίζει πολλές χιλιάδες θέσεων εργασίας, σε άμεση ή έμμεση εξάρτηση, συμβάλλοντας αποφασιστικά στον δυναμισμό εκατοντάδων επιχειρήσεων των οποίων οι δραστηριότητες προηγούνται ή έπονται αυτών της Petrogal.

Η παύση λειτουργίας των διϋλιστηρίων (στο άμεσο μέλλον της Lea da Palmeira, στο Matosinhos, ) δύναται να έχει σοβαρές συνέπειες για την οικονομία και για τους πορτογάλους εργαζομένους.

Ας σημειωθεί ότι στην Πορτογαλία σημειώνεται νέα αύξηση της ανεργίας οι δε κοινωνικοοικονομικοί δείκτες είναι από τους πλέον εύθραυστους στην Ευρωπαϊκή Ένωση.

Για τον λόγο αυτό ζητώ από την Επιτροπή να με πληροφορήσει τα εξής: Ποιές ενισχύσεις δύνανται να χορηγηθούν σε κοινοτικό και εθνικό επίπεδο ώστε να παραμείνουν εν πλήρει λειτουργία τα διϋλιστήρια αυτά με εγγυήσεις για την απασχόληση και τα δικαιώματα των εργαζομένων της Petrogal;

Απάντηση της κ. Διαμαντοπούλου εξ ονόματος της Επιτροπής

(22 Απριλίου 2002)

Η Επιτροπή δεν γνωρίζει τις αιτίες και τις συνθήκες ενδεχόμενης διακοπής λειτουργίας του διϋλιστηρίου της Petrogal στη Lea da Palmeira.

Εξ άλλου,πενθυμίζει στην αξιότιμη βουλευτή ότι, σύμφωνα με τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά ταμεία(1), τόσο η επιλογή των σχεδίων όσο και η εφαρμογή τους εμπίπτουν στην αρμοδιότητα των εθνικών και περιφερειακών αρχών που είναιπεύθυνες για τη διαχείριση και την παρακολούθηση των προγραμμάτων που συγχρηματοδοτούνται από αυτά τα ταμεία. Επομένως, η Επιτροπή δεν μπορεί να παράσχει άμεση ενίσχυση στις επιχειρήσεις για τη διατήρηση θέσεων εργασίας και τις καλεί να έλθουν σε επαφή με τις εν λόγω αρχές για να λάβουν πληροφορίες σχετικά με ενδεχόμενη συγχρηματοδότηση.

(1) ΕΕ L 161 της 26.6.1999.
ΓΡΑΠΤΗ ΕΡΩΤΗΣΗ P-0314/02

υποβολή: Isabelle Caullery (UEN) προς την Επιτροπή

(6 Φεβρουαρίου 2002)

Θέμα: Πολιτική ανταγωνισμού στον τομέα των αεροπορικών μεταφορών

Μπορεί η Επιτροπή να επιβεβαιώσει, μετά την παραλαβή καταγγελίας σχετικά με το αεροδρόμιο του Charleroi, ότι οιπηρεσίες της διενεργούν έρευνα σχετικά με τις στρεβλώσεις του ανταγωνισμού που οφείλονται σε κρατικές ενισχύσεις της περιοχής της Βαλλονίας προς την εταιρία Ryannair;

Μπορεί να εξηγήσει τα γενεσιουργά αίτια τηςπόθεσης και να μας ενημερώσει για τη διαδικασία που επελέγη και για την εξέλιξη της έρευνας·

Κοινή απάντησητου κ. de Palacio εξ ονόματος της Επιτροπήςστις γραπτές ερωτήσεις P-0314/02 και P-0434/02

(11 Μαρτίου 2002)

Η Επιτροπή επιβεβαιώνει το γεγονός ότι οιπηρεσίες της εξετάζουν επί του παρόντος τιςπογραφείσες συμφωνίες, κατά τα τέλη του έτους 2001, μεταξύ της περιφέρειας της Βαλλονίας, της εταιρείας που διαχειρίζεται το αεροδρόμιο του Charleroi και της αεροπορικής εταιρείας Ryanair.

Η Επιτροπή επιθυμεί να διασφαλίσει το γεγονός ότι τα πλεονεκτήματα που απέκτησε η Ryanair κατά την εγκατάστασή της στην περιφέρεια της Βαλλονίας είναι πράγματι πλεονεκτήματα εμπορικής φύσεως και ότι οι συμφωνίες, των οποίων έλαβε αντίγραφα στο τέλος του έτους 2001, δεν περιέχουν στοιχεία που μπορεί να αντιτίθενται προς τους κανονισμούς της Συνθήκης ΕΚ σχετικά με τις κρατικές ενισχύσεις (άρθρα 87 και 88 της Συνθήκης ΕΚ).

Η εξέταση των εν λόγω συμφωνιών ξεκίνησε μετά από δημοσίευση άρθρων στον Τύπο και καταγγελιών προς την Επιτροπή. Το επόμενο στάδιο της εν λόγω εξέτασης θα είναι η αποστολή επιστολής στις βελγικές αρχές με την οποία θα ζητούνται πρόσθετες πληροφορίες.
ΓΡΑΠΤΗ ΕΡΩΤΗΣΗ E-0247/02

υποβολή: Maurizio Turco (NI) προς την Επιτροπή

(6 Φεβρουαρίου 2002)

Θέμα: Απάντηση στη γραπτή ερώτηση P-3373/01 για τις σχέσεις μεταξύ Ευρωπαϊκής Ένωσης και Παλαιστινιακής Αρχής

Στην απάντησή της της 15ης Ιανουαρίου 2002 στη γραπτή ερώτηση P-3373/01(1), η Ευρωπαϊκή Επιτροπή, αντί να απαντήσει στα ερωτήματα για τις σχέσεις μεταξύ Ευρωπαϊκής Ένωσης και Παλαιστινιακής Αρχής, προβαίνει σε λεπτομερή ανάλυση σχετικά με το ρόλο και το έργο του ΔΝΤ, δεδομένου ότι η ίδια η Επιτροπή εγγυάται για την ορθή χρησιμοποίηση των ευρωπαϊκών κονδυλίων που προορίζονται για την άμεση ενίσχυση του προϋπολογισμού της Παλαιστινιακής Αρχής.

Το ζητούμενο και τότε και τώρα είναι να μάθουμε: από τον Ιανουάριο έως το Δεκέμβριο του 2001 πόσα ευρωπαϊκά κονδύλια (σε ευρώ) δαπανήθηκαν ή προορίστηκαν για την Παλαιστινιακή Αρχή, με ποιά ιδιότητα (γραμμή του προϋπολογισμού και τίτλος του προγράμματος), σε ποιόν καταβλήθηκαν (εάν δεν πρόκειται για την Παλαιστινιακή Αρχή), ποιά από τα κονδύλια αυτά αποτέλεσαν αντικείμενο ελέγχου και/ή εξακρίβωσης, από ποιόν και με τί αποτελέσματα·

(1) βλέπε σελίδα 44.

Απάντηση του κ. Patten εξ ονόματος της Επιτροπής

(11 Απριλίου 2002)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-0377/02

υποβολή: Stavros Xarchakos (PPE-DE) προς την Επιτροπή

(19 Φεβρουαρίου 2002)

Θέμα: Αυθαιρεσίες παρανόμων ή μη κυνηγών

Είναι γνωστά τα συνεχή περιστατικά θανάτου σπάνιων αποδημητικών και άλλων πουλιών από πυροβολισμούς ασυνείδητων, νόμιμων ή παράνομων κυνηγών στην Ελλάδα. Παρά τις επίμονες καταγγελίες ελληνικών οικολογικών οργανώσεων, καμία μέριμνα δεν λαμβάνεται για περιορισμό του βάρβαρου αυτού αθλήματος, το οποίο στοιχίζει τη ζωή σε χιλιάδες αθώα ζώα κάθε χρόνο, ενώ δεν λείπουν και τα περιστατικά σοβαρών τραυματισμών και θανάτων ανθρώπων από κυνηγετικά όπλα.

Πώς τοποθετείται η Επιτροπή έναντι των συνεχών περιστατικών θανάτου σπάνιων πουλιών από πυρά κυνηγών στην Ελλάδα· Πότε προβλέπει ότι θα μπορέσει να γίνει πράξη η απαγόρευση της σοβαρής και οπισθοδρομικής συνήθειας του κυνηγιού· Η κυνηγετική περίοδος στην Ελλάδα είναι λιγότερο ή περισσότερο εκτεταμένη εν σχέσει με τιςπόλοιπες χώρες της Ε.Ε.·

Απάντηση της κας Wallstrm εξ ονόματος της Επιτροπής

(21 Μαρτίου 2002)

Εν γένει, ο φόνος σπάνιων πτηνών απαγορεύεται από την κοινοτική νομοθεσία (Οδηγία 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών(1)) και οι εθνικές αρχές οφείλουν να λαμβάνουν όλα τα αναγκαία μέτρα για την εμπράγματη εφαρμογή των σχετικών εθνικών διατάξεων. Στη βάση αυτή, η Επιτροπή θα επιστήσει την προσοχή των ελληνικών αρχών στις ανησυχίες που εξέφρασε το Αξιότιμο Μέλος του Κοινοβουλίου και θα τονίσει την ανάγκη αποτελεσματικών ελεγκτικών μηχανισμών για τις παράνομες αυτές πράξεις.

Η θήρα αποτελεί μία καθ'όλα νόμιμη δραστηριότητα στο πλαίσιο της Οδηγίας για τα πτηνά. Ωστόσο, περιορίζεται σε ορισμένα είδη εγγεγραμμένα στο παράρτημα ΙΙ της Οδηγίας καιπόκειται στους ειδικούς όρους που καθορίζονται στο άρθρο 7. Ειδικότερα, οι αρχές των κρατών μελών οφείλουν να εξασφαλίζουν, σύμφωνα με το άρθρο 7 παράγραφος 4, ότι η θηρευτική δραστηριότητα σέβεται τις αρχές μιας ορθολογικής χρησιμοποίησης και μιας οικολογικά ισορροπημένης ρύθμισης για τα είδη πτηνών που αφορά και ότι τα είδη στα οποία εφαρμόζεται η θηρευτική νομοθεσία δεν θηρεύονται κατά την περίοδο φωλεοποίησης, ούτε στις διάφορες φάσεις της αναπαραγωγής και εξάρτησης ή, στην περίπτωση των αποδημητικών ειδών, κατά την επιστροφή τους στους τόπους φωλεοποίησης. Η Επιτροπή δεν προτίθεται να εισηγηθεί την γενική απαγόρευση της θήρευσης, προβαίνει όμως σε όλα τα αναγκαία διαβήματα, συμπεριλαμβανομένων των νομικών, ούτως ώστε να εξασφαλισθεί η κατάλληλη εφαρμογή των σχετικών με την θήρα επιταγών της οδηγίας, στην εθνική νομοθεσία.

Σύμφωνα με τις προαναφερθείσες αρχές, η θηρευτική περίοδος που ισχύει στα κράτη μέλη για τα διάφορα θηρεύσιμα είδη εξαρτάται από σειρά παραγόντων και, ιδίως, από την βιολογία του συγκεκριμένου είδους. Εξαιτίας αυτού, δεν είναι δυνατόν να καθοριστούν ενιαίες ημερομηνίες έναρξης και λήξης. Κατά συνέπειαν, η σύγκριση της θηρευτικής περιόδου στην Ελλάδα με τις αντίστοιχες στα άλλα κράτη μέλη έχει περιορισμένης αξία. Ωστόσο, ας σημειωθεί ότι η θηρευτική περίοδος στην Ελλάδα, για πολλά αποδημητικά είδη, περιορίστηκε προσφάτως, ως αποτέλεσμα νομικών διαβημάτων της Επιτροπής.

(1) ΕΕ L 103 της 25.4.1979.
ΓΡΑΠΤΗ ΕΡΩΤΗΣΗ E-0306/02

υποβολή: Miquel Mayol i Raynal (Verts/ALE) προς την Επιτροπή

(11 Φεβρουαρίου 2002)

Θέμα: Φτώχεια

Στην ανακοίνωσή της στο εαρινό Ευρωπαϊκό Συμβούλιο στη Βαρκελώνη, η Επιτροπή προτείνει κυρίως να μειωθεί κατά το ήμισυ ο αριθμός των ατόμων που απειλούνται από τη φτώχεια.

Τα τελευταία νούμερα που δημοσιεύτηκαν σχετικά ανάγονται, όπως φαίνεται, στο 1996, χρονολογία κατά την οποίαπήρχαν 60 εκατομμύρια άτομα απειλούμενα από τη φτώχεια, ήτοι 18 % του πληθυσμού, αλλά 25 % νέων ηλικίας κάτω των 18 ετών.

Εφόσον η Γιουροστάτ διαθέτει σημαντικό στατιστικόλικό, πώς εξηγεί η Επιτροπή το γεγονός ότι κοινωνικά στοιχεία τέτοιας σημασίας δεν αποτελούν αντικείμενο τακτικής καταμέτρησης·

Απάντηση της κας Διαμαντοπούλου εξ ονόματος της Επιτροπής

(16 Απριλίου 2002)

Στην ανακοίνωσή της προς το Ευρωπαϊκό Συμβούλιο στη Βαρκελώνη(1), η Επιτροπή χρησιμοποιεί δεδομένα σχετικά με την κατανομή του εισοδήματος και την ένδεια τα οποία αναφέρονται στο 1998. Αυτά είναι τα πλέον πρόσφατα δεδομένα τα οποία είναι συγκρίσιμα σε ευρωπαϊκό επίπεδο· πηγή είναι το πάνελ νοικοκυριών της Ευρωπαϊκής Κοινότητας (ECHP).

Η Επιτροπή συμφωνεί με τον Αξιότιμο Ευρωβουλευτή ότι η καθυστέρηση μέχρι ότου τα δεδομένα καταστούν διαθέσιμα στον τομέα αυτό είναιπερβολικά μεγάλη. Σχεδιάζει να επιταχύνει την παραγωγή δεδομένων που προέρχονται από το πάνελ, έτσι ώστε τα δεδομένα που θα είναι διαθέσιμα για το Ευρωπαϊκό Συμβούλιο την άνοιξη του 2003 να προέρχονται από την έρευνα που διεξάχθηκε το 2000, δηλαδή να μειωθεί η καθυστέρηση κατά ένα έτος.

Η Επιτροπή πρότεινε επίσης να προωθήσει μέσω ενός νέου κανονισμού, τις στατιστικές για το εισόδημα και τις συνθήκες διαβίωσης (ΕΕ- ΣΕΣΔ)(2), σκοπός των οποίων είναι η καθιέρωση ενός κοινού πλαισίου για τη συστηματική παραγωγή κοινοτικών στατιστικών σχετικά με το εισόδημα και τις συνθήκες διαβίωσης. ΟΙ ΕΕ -ΣΕΣΔ προβλέπεται να προωθηθούν το 2003 σε δέκα κράτη μέλη (το 2004 σταπόλοιπα) και να καταστούν πηγή αναφοράς συγκριτικών στατιστικών σχετικά με την κατανομή του εισοδήματος και τον κοινωνικό αποκλεισμό σε επίπεδο Ευρωπαϊκής Ένωσης. Για τις στατιστικές ΕΕ-ΣΕΣΔ σχεδιάζεται να μειωθεί η καθυστέρηση παραγωγής δεδομένων σε δύο έτη: τα δεδομένα τα σχετικά με το 2003 θα είναι διαθέσιμαπό τη μορφή μικροδελτίων δεδομένων το Φεβρουάριο του 2005 και θα δημοσιευθούν το Ιούνιο του 2005.

(1) COM(2002)14 τελικό.

(2) COM(2001)754τελικό.
ΓΡΑΠΤΗ ΕΡΩΤΗΣΗ E-0133/02

υποβολή: Carlos Carnero Gonzlez (PSE) προς την Επιτροπή

(4 Φεβρουαρίου 2002)

Θέμα: Δηλώσεις της Επιτρόπου de Palacio σχετικά με την πυρηνική ενέργεια

Σχεδόν όλα τα ισπανικά μέσα μαζικής ενημέρωσης αναφέρουν σήμερα τις δηλώσεις στις οποίες προέβη εχθές στη Μαδρίτη η Επίτροπος κ. Loyola de Palacio,περασπιζόμενη την πυρηνική ενέργεια στην Ευρώπη.

Λαμβάνονταςπόψη την μεγάλη ευαισθητοποίηση της ευρωπαϊκής κοινής γνώμης για το μέλλον αυτής της ενέργειας, τις αποκλίνουσες και έγκυρες απόψεις που εκφράζονται για το θέμα αυτό και τον πολεμικό τόνο των δηλώσεων της κ. de Palacio, κρίνω αναγκαίο να προβεί η Επιτροπή σε ορισμένες διευκρινίσεις επί των δηλώσεων αυτών.

Μεταξύ άλλων, τις εξής: οι δηλώσεις της κ. de Palacio αποτελούν αποκλειστικά προσωπική γνώμη ή αντικατοπτρίζουν τη θέση της Επιτροπής· Δεν πιστεύει η Επιτροπή ότι η Επίτροπος που είναι αρμόδια για το ζήτημα της ενέργειας θα έπρεπε να είναι πλέον προσεκτική όταν εκφράζεται για ένα τέτοιο ζήτημα, προκειμένου, κατά κύριο λόγο, να αποφευχθεί η σύγχυση μεταξύ των προσωπικών απόψεων και των θέσεων του Θεσμικού Οργάνου· Δεν πιστεύει η Επιτροπή ότι οι εν λόγω δηλώσεις μπορούν να καταστήσουν δυσχερέστερο το διάλογο για το Πράσινο Βιβλίο της σχετικά με την ενέργεια·

Κοινή απάντησητου κ. de Palacio εξ ονόματος της Επιτροπήςστις γραπτές ερωτήσεις E-0133/02 και E-0187/02

(2 Απριλίου 2002)

Η θέση της Επιτροπής σχετικά με την πυρηνική ενέργεια έχει εκτεθεί στην Πράσινη Βίβλο για τον ενεργειακό εφοδιασμό(1) ήδη από τον Νοέμβριο του 2000. Οι δηλώσεις στις οποίες αναφέρονται τα Αξιότιμα Μέλη του Κοινοβουλίου — καθώς και άλλα μέλη της Επιτροπής — εντάσσονται στο πλαίσιο αυτό.

(1) COM(2000)769 τελικό.